Према Василу Канчову, 1900. године у Попадији је живело 50 Словена хришћана. Према секретару Бугарске егзархије, Димитру Мишеву, 1905. године у насељу је било 48 Словена "егзархиста". На попису 1913. године било је 73 житеља, а 1920. године 98 житеља. Попадија је доста настрадала за време грађанског рата, због чега је највећи део становништва избегао у СР Македонију, а мањи број у суседно село Сетину. Насеље је обновљено током седамдесетих година, тако да је на попису 1981. године било 17 житеља, да би 1991. године његови становници били урачунати у становништво суседног села Сетина.